钦定古今图书集成/理学汇编/学行典/第200卷 > 徐应奎
## 钦定古今图书集成/理学汇编/学行典/第200卷 > 徐应奎

按《嘉兴府志》：“徐应奎，字星鲁。父𤐣，字定溪，有隐德，避
倭林中。倭将入，有物招之去，人以为阴德之报。应奎
性孝，父病，隆冬思食瓜，泣祷，瓜累累卧槁叶下，食之
愈，人呼为孝瓜。为邑诸生，有名，从游者众，子从治、昌
治皆身教，无他师。从治殉难菜城，应奎哭之，已而笑
曰：‘真不愧吾子也’。父年八十一。从子文治，年九十四。”
子光治，年九十，昌治，年九十一。𤐣与应奎皆以从治
贵，赠封兵部尚书，崇祀“乡贤。”文治字泰丰，万历中举
人，江西新城知县。秉性刚直，人不敢干以私。性至孝，
母感锢疾，衣不解带，得良医徐凤，以痊陞广东德庆
知州，告养归。